CELEX: 22011D0087
Language: ro
Date: 2011-07-01 00:00:00
Title: Decizia nr. 87/2011 a Comitetului mixt al SEE din 1 iulie 2011 de modificare a anexei XX (Mediul) la Acordul privind SEE

6.10.2011   
            
            
               RO
            
            
               Jurnalul Oficial al Uniunii Europene
            
            
               L 262/59
            
         DECIZIA NR. 87/2011 A COMITETULUI MIXT AL SEE
   din 1 iulie 2011
   de modificare a anexei XX (Mediul) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XX la acord a fost modificată prin Decizia nr. 57/2011 a Comitetului mixt al SEE din 20 mai 2011 (1).
            
         
               (2)
            
            
               Decizia 2011/149/UE a Comisiei din 7 martie 2011 privind emisiile istorice din aviație în temeiul articolului 3c alineatul (4) din Directiva 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității (2) trebuie încorporată în acord.
            
         
               (3)
            
            
               În conformitate cu anexa XX la acord punctul 21al (Directiva 2003/87/CE a Parlamentului European și a Consiliului) adaptarea bb, Autoritatea AELS de Supraveghere a furnizat cifrele privind emisiile istorice din aviație corespunzătoare zborurilor pe teritoriul statelor AELS și între acestea, precum și zborurilor între statele AELS și țările terțe. Aceste cifre au fost stabilite în cooperare cu Eurocontrol prin aplicarea aceleiași metodologii folosite la calcularea emisiilor istorice din aviație la nivelul UE.
            
         
               (4)
            
            
               Potrivit aceluiași text al adaptării, Comitetul mixt al SEE decide cu privire la emisiile istorice din aviație la nivelul SEE prin adunarea emisiilor istorice din aviație corespunzătoare zborurilor pe teritoriul statelor AELS și între acestea și zborurilor între statele AELS și țările terțe și a emisiilor istorice din aviație la nivelul UE prevăzute la articolul 1 din Decizia 2011/149/UE a Comisiei,
            
         ADOPTĂ PREZENTA DECIZIE:
   Articolul 1
   În anexa XX la acord după punctul 21apa (Decizia 2009/450/CE a Comisiei) se inserează următorul punct:
   
               „21apb.
            
            
               
                  32011 D 0149: Decizia 2011/149/UE a Comisiei din 7 martie 2011 privind emisiile istorice din aviație în temeiul articolului 3c alineatul (4) din Directiva 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității (JO L 61, 8.3.2011, p. 42).
               În sensul prezentului acord, dispozițiile deciziei se citesc cu următoarea adaptare:
               La articolul 1 se adaugă următoarele alineate:
               „Emisiile istorice din aviație corespunzătoare zborurilor pe teritoriul statelor AELS și între acestea și zborurilor între statele AELS și țările terțe sunt stabilite la 1 943 935 tone de CO2.
               Emisiile istorice din aviație la nivelul SEE sunt stabilite la 221 420 279 tone de CO2.» ”
            
         Articolul 2
   Textele Deciziei 2011/149/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 2 iulie 2011, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 1 iulie 2011.
      
         
            Pentru Comitetul mixt al SEE
         
         
            Președintele
         
         Kurt JÄGER
      
   
   
      (1)  JO L 196, 28.7.2011, p. 39.
   
      (2)  JO L 61, 8.3.2011, p. 42.
   
      (3)  Nu au fost semnalate obligații constituționale.